**Biroul Electoral de Circumscripţie Municipală**

**Nr. 2 Caransebeş, Caraș-Severin**

**Str. Piața Revoluției nr. 1, Caransebeș, Județul Caraș-Severin**

**Tel./Fax: 0255/511115**

**e-mail: cs.caransebes@bec.ro**

Nr. 2/ 26.05.2024

**HOTĂRÂRE**

privind respingerea contestației partidului USR cu privire la completarea birourilor electorale ale sectiile de votare,

În motivarea contestației s-a arătat că BEC nr. 2 Caransebeș nu a luat act de tabelul primit cu reprezentantul lor în secție, susținând că USR Caraș-Severin a renunțat la reprezentant, deși nu a trimis o cerere în acest sens. De asemenea, a arătat că reprezentantul pe care l-au numit figurează ca representant din partea partidului PRO ROMÂNIA, astfel USR Caraș-Severin a rămas fără reprezetant în secția de votare.

 În concluzie, a solicitat reluarea procedurii de completare a biroului secției de votare nr. 90 cu includerea doamnei Turoczy Mihaela.

 Domnul Miculeanici Vasile, reprezentantu USR Caraș-Severin, solicită admiterea contestației motivat de faptul că USR nu a solicitat retragerea doamnei Turoczy Mihaela și nici aceasta nu a cerut în scris retragerea, precum și faptul că nu li s-a dat un termen pentru a o înlocui pe listă.

Biroul Electoral de Circumscripţie Muncipală nr. 2 Caransebeș, întrunit în şedinţă de lucru în baza convocatorului cu nr. 135/26.05.2024, pentru data de 26.05.2024, ora 15:00, hotărăște, cu *majoritate (10 din 11)* de voturi respingerea constestației, pentru următoarele considerente:

 Vâzând nota telefonică din data de 22.05.2024, orele 12:07, a doamnei Szaniszlo Daniela Ecaterina, personal auxiliar in cadrul Biroului Electoral de Circumscripţie Muncipală nr. 2 Caransebeș prin care a contactat-o pe doamna Turoczy Mihaela pentru a o informa ca a fost desemnata ca reprezentant atat din partea Pro Romania cat si din partea USR in sectia de votare nr. 90, dumeaei optând pentru a rămâne reprezentantul partidului Pro Romania;

 Având în vedere că reprezentanții în birourile electorale ale secțiilor de votare din țară puteau fi comunicați până la data de 21.05.2024, așa cum reiese din Calendarul privind alegerile pentru autoritățile administrației publice locale din anul 2024, și astfel, la data de 22.05.2024 ar fi fost tardivă desemnarea unui nou reprezentant din parta USR;

 Ținând cont de faptul că Biroul Electoral de Circumscripţie Muncipală nr. 2 Caransebeș are arondate 21 secții de votare, iar prin adresa înregistrată sub nr. 97/20.05.2024 USR comunicat un număr de 21 de reprezentanți, iar doamna Turoczy Mihaela înscrisă pe listă a precizat telefonic că va reprezenta partidul Pro Romania în cadrul Secției de votare nr. 90; faptul că USR Caraș-Severin nu a indicat și reprezentanși de rezervă;

 Față de retragerea acordului doamnei Turoczy Mihaela de a fi desemnată ca reprezentant USR Caraș-Severin, precum și imposibilitatea unei persoane de a reprezenta două partide, în temeiul art. 32 alin 1 și 2 din Legea nr 33/2007 cu modificările ulterioare, art. 41 alin. 1 și art. 42 din Legea nr.115/2015 pentru alegerea autoritatilor administratiei publice locale, pentru modificarea Legii administratiei publice locale nr. 215/2001, precum si pentru modificarea si completarea Legii nr. 393/2004 privind Statutul aleșilor locali, cu *majoritate (10 din 11)* de voturi:

**BIROUL ELECTORAL DE CIRCUMSCRIPŢIE MUNICIPALĂ**

**NR. 2 CARANSEBEŞ, CARAȘ-SEVERIN**

**HOTĂRĂŞTE:**

 Art. 1 Se respinge ca neîntemeiată contestația formulată de către USR Filiala Caras-Severin, prin președinte, dl. Plujar Andrei George, înregistrată cu nr. 132 din 24.05.2024.

 Definitivă.

Art. 2 Prezenta hotărâre se face publică prin afişare la sediul Biroul Electoral de Circumscripție Municipală nr. 2 Caransebeș, pe site-ul primariei muicipiului Caransebes și se comunică domnului Plujar Andrei George, în calitate de președinte al filialei județene Caraș-Severin a Partidului USR, cât şi Biroului Electoral Judeţean Caraș-Severin.

 ***PREȘEDINTE LOCȚIITOR***

 ***Lozici Daniela Minda Negulescu Constantin Horațiu***

 Isac Olivia Anita, reprezentant PSD

Juică Persida Adriana, reprezentant PNL

Miculeanici Vasile, reprezentant USR

Buță Maria Marcela, reprezentant AUR

Păun Camelia Dorica, reprezentant UDMR

Radulovici Valeriu Dimitrie, reprezentant UCR

Mărcuți Alina Maria, reprezentant Pro România

Chirițescu Dumitru Adrian, reprezentant PMP

Stan Erimescu Petru, reprezentant PUSL